Che r'nard qui prêche à chés glangnes (Sonnet)

Che r'nard qui prêche à chés glangnes ch'est un sonnet qu'est dins ch' life L'œuvre de l'église cathédrale d'Amiens (Édouard David) page 66.

Che r'nard 
qui prêche à chés glangnes 

(Fableau. Accoudoir des Stalles). </center>
— 
à Henri Béthouart. 

Ein r'nard, mais ein r'nard fan r'narré, 
S'ébaloufroit contre chés glangnes, 
Qu'i traitoit d' breud's et pis d' Mad'langnes, 
Quand, foisant sin prêch' pus chucré, 

Même eintorcillé d' fil doré, 
Ch' l'albran s' radouchit su leus pangnes. 
L'einn' d'ell's, quater-langu's, à bell's mangnes, 
Huquant ch' l'einguilbeudeux madré, 

« Li dit : « Viux r'nard, ch'est des cacouilles
« Equ' tu nous cont's, vrai, tu bafouilles, 
 « Ti, ch' bieu parleux qui t' crois malan.


« Seuch' bien qu'o valons miux qu' chés honmes,
« Car sans Euv', sais-tu, ch' père Adam
«  N'airoit janmois seu ch' goût d' chés ponmes. » 

Catégorie:Poésie